
			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	839 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעת הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 









חלק 2: 

(1) בעלי הדין : 

1. התובעת, ילידת 24.03.1975, היתה בכל הזמנים הרלבנטיים לתביעה זו הנוהגת ו/או המשתמשת ברכב הנושא מספר רישוי 57-145-38 (להלן:"הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת חובה, אישור משטרה וסרטון התאונה, מסומנים ״כנספח 1״.

(2) פירוט הסעד המבוקש באופן תמציתי: 

3. התובעת נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותרת התובעת לפצותה בגין הנזקים שנגרמו לה בתאונה.  

4. מחמת מגבלותיה הנובעות מהתאונה, מתקשה התובעת בביצוע עבודתה, נאלצה לשלם שכר לעובדים נוספים ונגרמו לה הפסדי שכר בעבר ובעתיד

5. התובעת מוגבלת מאז התאונה בביצוע פעולות יומיומיות שונות ובניהול משק ביתה, היא נזקקת לעזרת הזולת ותמשיך להיזקק לה גם בעתיד. 

6. עקב מגבלותיה הנובעות מהתאונה נזקקת התובעת לשימוש מוגבר במוניות, ולהסעות מיוחדות, ותיזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 21.5.23, בסביבות השעה 15:15, או בסמוך לכך, בכביש 5066 בצומת רבבה, היה הרכב אשר היה נהוג ע"י התובעת מעורב בתאונת דרכים בקינמטיקה קשה והתובעת נפגעה ונחבלה בגופה (להלן: "התאונה").

8. לאחר התאונה פונתה התובעת לקבלת טיפול רפואי בבית חולים השרון בפתח תקווה, שהיא סובלת מכאבים וחבלות בברכיים ובמרפק שמאל, לאחר בדיקות דימות שוחררה לביתה בהמלצה לנטילת תרופות לשיכוך כאב ונוגדי דלקת, המשך מעקב אורתופדי ומנוחה.

9. למחרת היום התובעת החלה לסבול מכאבי צוואר, גב תחתון, כתפיים וגפיים תחתונות, היא טופלה במסגרת קופת החולים והופנתה לטיפולי פיזיותרפיה, המשך מעקב אורתופדי ורפואה משלימה.

10. התובעת ביצעה טיפולי פיזיותרפיה אינטנסיביים ונותרה עם כאבים והגבלה בתנועות הכתפיים והגב תחתון, כמו כן עשתה סדרת טיפולי רפלקסולוגיה במסגרת פרטית במטרה לשיכוך כאב


רצ"ב תעודות רפואיות, מסומנות "כנספח 2".

11. מאז התאונה סובלת התובעת מכאבים והגבלה בתנועות הצוואר, השכמות, הגב וירך ימין מקושי בישיבה, מקושי בכיפוף והטיה, מקושי בהרמה ונשיאה, מקושי בשכיבה, מקשיי שינה והירדמות, היא נזקקת למעקב רפואי, נטילת תרופתי לשיכוך כאב וטיפול תרופתי ותיזקק לכך גם בעתיד.

12. התובעת, עצמאית, מייצרת ומוכרת יודאיקה, עבודה הכרוכה מעצם טיבה וטבעה בישיבה ממושכת וריכוז מתקשה מאז התאונה ומחמת תוצאותיה בביצוע עבודתה, הפסידה הזדמנויות עסקיות, נאלצה להעסיק עובדים נוספים ונגרמו לה הפסדי שכר.

13. מאז התאונה ומחמת תוצאותיה מתקשה התובעת, בניהול משק ביתה ובטיפול בילדיה, נזקקת לעזרת הזולת ותיזקק לה גם בעתיד.

14. עקב מגבלותיה הנובעות מהתאונה, בשים לב לאופי פגיעתה נזקקת התובעת לשימוש מוגבר במוניות, ולהסעות מיוחדות ותיזקק לכך גם בעתיד. 
                       

חלק 3 

15. להלן פירוט נזקי התובעת:
1. נזק מיוחד:  
(1)  פגיעה בכושר ההשתכרות בעבר –			          45,500 ₪ 
(2)  עזרת הזולת בעבר –	           				              15,250 ₪  
(3)  הוצאות רפואיות ונסיעות לטיפולים בעבר –	           4,800 ₪ 
(4)  הסעות מיוחדות ושימוש מוגבר במוניות בעבר -            7,920 ₪


2. נזק כללי:
כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
(1) הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות בגין נסיעות מיוחדות ומוניות בעתיד. 
(5)  פיצוי בגין נזקיה הלא ממוניים של התובעת. 

פירוט העובדות המקנות סמכות לבית המשפט:
 
16. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

17. הנתבעת חייבת לפצות את התובעת בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת לדין ולחייבה, לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                          ______________
						               אריאל פרייברג, עו"ד
								          ב"כ התובעת



